Boligkonsulent Skedsmo | ABC Hus
BOLIGKONSULENT PÅ
Vi er på jakt etter en dyktig selger!
Arbeidsgiver: ABChus
Stillingstittel: Boligkonsulent
ABChus er en boligaktør i småhus markedet som selger og bygger lave trehus etter element metoden. Alle elementer produseres på egen fabrikk og fraktes tørr helt frem til byggeplass.
Vi er en industriell aktør, og eier hele prosessen fra kontrakt helt frem til prosjektet overleveres, og ut garantiperioden. Som oftest er boligene vi leverer helt nøkkelferdig.
Prosjektene våre er todelt, i EAT kategorien leverer vi hovedsakelig enebolig, to- og firemannsboliger, og i EET kategorien leverer vi egenregiprosjekter i ulik størrelseskala.
Selskapet vokser fort og vi setter oss nye og større mål for hvert år.
Vi søker nå etter en dyktig boligkonsulent med på laget for å ta imot og veilede fremtidige boligbyggere i EAT satsningen vår i Romerike og omegn.
Du har gjerne bakgrunn fra eiendom eller byggebransjen, men det er ikke et krav. Du må være opptatt av å selge og markedsføre bedriftens produkt og være et bidrag til høy kundetilfredshet. Trygg og karismatisk utstråling med fokus på kvalitet i hvert salg er viktig for oss.
Selskapet har utarbeidet et godt kvalitetssystem med gode rutiner og tydelige prosesser for å oppnå en effektiv og ryddig prosess i hvert eneste prosjekt. Vi har flere nyttige dataverktøy og bruker CRM programmet vårt aktivt for samhandling på tvers i organisasjonen.
Arbeidssted for stillingen er ved vårt lyse og fine kontorlokale på Skedsmo. Her har vi 13 medarbeidere fordelt på roller som boligkonsulenter, kunderådgiver, tekniske tegnere, prosjektledere, byggeledere og servicesansvarlige. Du vil jobbe tett mot dine kolleger i regionen i ditt arbeid, spesielt tegnere, kunderådgiver og prosjektledere.
Hovedkontoret til ABChus ligger i Ski hvor du finner bedriftens sentrale og fagsterke kompetansesenter som bistår deg både før, i og etter prosessen av salgene du produserer. Vi er i overkant av 200 ansatte på landsbasis, som alle er levende opptatt av å levere til kundens forventninger, og å nå våre mål. Vi setter derfor høye krav til oss selv og jobber hardt hver eneste dag for å levere.
Stillingen rapporterer direkte til Regionleder.
Ansvar for egen kundeportefølje i ditt distrikt
Selge og markedsføre vårt konsept, løsninger og produkter
Booke og utføre kundemøter og befaringer
Skrive tilbud, kalkyler, kontrakter og anbud
Innhente tilbud og kontakt med underleverandører
Bruke verktøyene vi tilbyr aktivt for en effektiv og strukturert hverdag
Delta på messer og visningshelger
Vi ønsker at du er/har:
Selvgående og kan ta ansvar for egen hverdag
Høy aktivitet og motiveres av resultater
En positiv innstilling, karismatisk men trygg utstråling, utadvendt og glimt i øyet
Salgserfaring, stor fordel om det er fra byggebransjen
Evne til å skape relasjoner og tillit med kunder
Økonomisk forståelse og er vant til å jobbe med budsjett
Resultater å vise til i lignende stilling
Kan følge og veilede kunden fra første kontakt gjennom hele prosessen
En spennende stilling i en solid bedrift i vekst
Konkurransedyktige vilkår og god bonusordning
Bil og telefonordning
Frihet til å forme din egen hverdag for å nå resultatene dine
Oppfølging og interne opplæringsprogrammer
Gode arbeidsverktøy og rutiner
Har du kvalitetene vi søker etter og ønsker å bli en del av laget, send oss din søknad og CV via finn.no. Aktuelle kandidater blir kalt inn til intervju.
Ta gjerne kontakt med Head of Sales and Marketing, Berge Lavik, på tlf: 922 44 383 for en uforpliktene samtale om stillingen.
Selskapet ble etablert i 2000 og har siden starten levert mer enn 3500 boligenheter i Norge. Hovedkontoret ligger i Ski i Akershus og totalt teller vi mer enn 200 ansatte og vi omsetter for over MNOK 500. Kjernevirksomheten er lav trehusbebyggelse av høy kvalitet. Dette oppnås gjennom produksjon av elementer på vår egen fabrikk og montering av husene på byggeplass. Dette gir kort byggetid og minimert risiko for feil og skader. Vi leverer årlig rundt 275 boliger til kunder med egen tomt (EAT) og bygger rundt 100 boliger i egen regi.